open-index/open-wikipedia-markdown huggingface dataset:
Pol Cassel

**Pol Cassel**, egentlig *Paul Ernst Karl Cassel*  (født 17. mars 1892 i München, død 9. september 1945 i Kischinew) var en Dresden- maler og grafiker i retningen *klassisk moderne*.

Han døde i russisk krigsfangenskap.

## Liv og verk
Cassel fikk sin kunstnerutdannelse i Erfurt og Dresden i perioden 1907 til 1914. Etter å ha tjenestegjort i første verdenskrig fikk han en vennskapskrets som omfattet Conrad Felixmüller, Otto Griebel, Otto Dix og Elfriede Lohse-Wächtler. I 1921 flyttet han til Wehlen, med fru Susanna og deres første sønn, Ra. Sønnen Constantin ble født der, hvor de bodde til 1938.

Han hadde sommeratelier i et nedlagt steinbrudd i utkanten av Zeichen i Sachsen. Der laget han stemningsfulle landskaper, portretter, dyrebilder, blomsterstilleben med avantgardistisk forsterkning av uttrykket.

Hans malestil var outrert nok til at hans bilder ble stilt ut som «Speilbilder av (kunstnerisk) forfall» (første av slike utstillinger etter nazistenes maktovertakelse) i 1933 og i utstillingen entartete kunst 1937 i München. To bilder er registrert i beslagslisten.

Dette markerte slutten på hans kunstneriske karriere. Han meldte seg raskt inn i NSDAP, trolig i håp om å bli mere godkjent, men oppnådde ingen godkjennelse. Isteden ble han mere isolert fra vennene sine og etter hvert ganske fattig. Han tok arbeide som steinbruddsarbeider, inntil han ble utkommandert til arbeide med vannforsyningen i Pirna.

I 1944 ble han utkalt som soldat, og havnet på østfronten, hvor han døde i russisk krigsfangenskap.

Han er alt i alt lite kjent utenom i kunsthistorisk interesserte kretser hvor man i dagens tyske kunsthistorie kategoriserer ham som ekspressiv realist og tilhørende den «forsvunne kunstnergenerasjonen».

## Verk (utvalg)
* Witwe *(Enke)* (1925)
* Menschen im Café *(Mennesker i kafé*) (ca. 1926)
* Winter mit Mann *(Vinter med mann)* (1927)
* Frierende Kinder *(Frysende barn)*
* Blick vom Steinbruch auf die Elbe *(Steinbruddet ved Elbe)*

## Utstillinger
* 1962 og 1992 *Kunstausstellung Kühl* i Dresden
* 2000 Robert-Sterl-Haus i Struppen/Sächsische Schweiz
* 29. januar 2005 til 29. mai 2005 Pirna, Stadtmuseum
* 18. juni til 28. august 2005 Altenberg, Lindenau-Museum

## Referanser


## Kilder
* *Øvrig kilde: *Pirnaer Anzeiger* 05/05 av 9. mars 2005. Nachdruck mit Quellenangabe erlaubt.*

## Eksterne lenker
*
Pavel Ploc

**Pavel Ploc** (født 1964) er en tidligere tsjekkisk skihopper som konkurrerte for Tsjekkoslovakia fra 1982 til 1991.

I 1983 satte han verdensrekord i skiflyging på 181 meter, en rekord som ble stående i et år. 

Han tok sølvmedalje i normalbakken under OL 1988 i Calgary, og bronse i storbakken under OL 1984 i Sarajevo. Han har også to bronsemedaljer fra verdensmesterskap i laghopping, stor bakke (1984 og 1989).

På slutten av 1990-tallet var Pavel Ploc tsjekkisk landslagstrener i skihopping. 

Senere har han sittet i kommune/bystyret i Liberec som representant for sosialdemokratene.

Sammen med kona driver Pavel Ploc et vertshus/pensjonat i Harrachov.

## Referanser


## Eksterne lenker
*
Thomas Mårud

**Thomas Mårud** (født 1977) er en norsk deltidsmusiker. 

Han spilte mellom 2004 og 2014 sammen med forfatter Levi Henriksen. De debuterte med albumet *Herfra til Rockaway Beach* på Lydbokforlaget. 

I 2007 kom det andre albumet fra Levi Henriksen og Thomas Mårud *Bang Bang Rett Ned*.

Thomas Øian Mårud spiller i dag gitar i bandet Roger Græsberg & The Anti-Music Bonanza.

## Diskografi
* *Det Er Her Vi Kommer Fra* &ndash; Levi Henriksen og Thomas Mårud &ndash; gitar og vokal (2010)
* *Bang Bang Rett Ned* &ndash; Levi Henriksen og Thomas Mårud &ndash; gitar og vokal (2007)
* *Herfra til Rockaway Beach* &ndash; Levi Henriksen og Thomas Mårud &ndash; gitar og vokal (2005)

## Eksterne lenker
* Det er her vi kommer fra: Levi Henriksen & Thomas Mårud med Bra Landsens Folk
Martirio

**María Isabel Quiñones Gutiérrez**, artistnavn **Martirio** (født 21. mars 1954) er en spansk sanger.

På 1970-tallet var Maria Isabel medlem av gruppen Jarcha, hvis sanger var populære i Spania en periode. I 1984 var hun medlem av gruppen Veneno, ledet av Kiko Veneno og kjernemedlemmene fra Pata Negra: Raimundo og Rafael Amador. I 1986 startet hun sin solokarriere med artistnavnet Martiro, og hun ble en av de mest originale artistene i den spanske musikkbransjen på 1980-tallet, med musikk som fungerte som en bro mellom kulturer og er en fusjon mellom spanske vers, flamenco, bolero, jazz, tango, rock og mye mer.

Etter en innledende musikalsk etappe der hun gjorde seg kjent hos massene, tok hun i 1994 en pause fra musikken og prøvde seg som skuespiller i film, teater og på TV.

I 1999 ga hun ut den selvbiografiske boken *La Vuelta a Martirio en 40 trajes*.

Hun har samarbeidet med en lang rekke spanske artister: Jesús Lavilla, Jerry Gonzáles, Maria del Mar Bonet, Chavela Vargas, Compay Segundo, Javier Rubial, Alberto Cortez, Simón Díaz, Pedro Guerra, Luis Paster, Miquel Gil, Chano Domínguez, Susana Ribaldi, Son de la Frontera, Mayte Martín, Javier Muguruza og Miguel Poveda.

I 2006 deltok hun sammen med flamencosangeren Mayt Martín i forestillingen «Blant venner» av Omara Portuondo, i «*Palau de la Música*» i Barcelona.

Martirio har høstet stor anerkjennelse for sin karriere, og prises av både publikum og kritikere. Hun har mottatt en rekke priser, og er blitt utnevnt «adoptivdatter av San Juan (Puerto Rico) og har mottatt Gullmedaljen av *Junta de Andalucia*.

## Referanser


## Eksterne lenker
* 
* 
*
Fröderyd

**Fröderyd** er et sted i Vetlanda kommun. Stedets er mest kjent fordi forfattarinnen Lina Sandell ble født i Fröderyds prestegård i 1832. Prestegården kalles i dag Lina Sandellgården. Her finnes i dag et lite museum. I hagen, under det 300-årige asketreet der hun satt når hon skrev sine tekster, finnes Axel Wallenbergs statue av henne.
Christopher Paul Neil

**Christopher Paul Neil** (født 6. februar 1975 i New Westminster i Britisk Columbia i Canada) ble høsten 2007 ettersøkt av Interpol for en serie overgrep mot barn. 19. oktober ble han arrestert i Nakhon Ratchasima i Thailand.

Neil, som har arbeidet som engelsklærer ved flere skoler i Asia, har gjennom flere år figurert på bilder av overgrep mot barn som han selv la ut på internett. Han la ut rundt 200 bilder hvor han misbruker minst 12 unge gutter i Vietnam og Kambodsja, men fordreide sitt eget ansikt. I 2007 lyktes det tyske eksperter fra BKA å rekonstruere ansiktet. Interpol valgte å gå ut med bildene, som førte til en rekke tips fra hele verden, som ledet til at Neil ble identifisert og til slutt arrestert. Det var første gang Interpol gikk ut med navn og bilde på en pedofilimistenkt.

Før Neils identitet ble kjent var politiets kodenavn for ham *Vico* (fra Vietnam og Kambodsja).

I august 2008 ble han dømt til 39 måneder fengsel og en bot. Straffen ble skjerpet i november 2008 etter en utvidet siktelse. I 2012 fikk han reise tilbake til Canada. Der ble han på nytt stilt for retten, og etter nye overgrep dømt på nytt. Han ble sluppet fri i 2017.

## Referanser
Jony Ive

**Jonathan Paul Ive** (født 1967) er en britisk designer. Ive jobbet tidligere for Apple og hadde fra 1997 til 2019 ansvar for designet av flere av de mestselgende produktene til selskapet, blant annet iMac, PowerBook G4 i aluminium og titan, MacBook, MacBook Pro med chassis av unibodytype, iPod, iPhone og iPad, og var lenge sjefsdesigner (*Senior Vice President of Industrial Design*) i selskapet. I mai 2015 ble det kjent at han fremdeles skulle ha det overordnede ansvaret for selskapets produktdesign, men at han gikk inn i en stilling kalt *Chief Design Officer*, og i 2019 sluttet han i Apple for å starte sitt eget designbyrå.

I 2005 ble han utnevnt til kommandør (CBE) av Order of the British Empire. I dronningens nyttårsliste for 2012 ble han forfremmet til kommandørridder (KBE) av samme orden, ble dermed adlet og fikk rett til å føre tiltaleformen *[[sir]]* foran sitt navn.

Ive studerte ved Northumbria University. Ive møtte sin fremtidige kone, Heather Pegg, på videregående skole. Hun er ett år yngre enn Ive. De giftet seg i 1987, har to sønner og er bosatt i San Francisco. Da han var ferdig på universitetet, ble Ive en av grunnleggerne av designbyrået Tangerine som hadde base i London. Deretter begynte han hos Apple.

Avisen *[[The Sunday Times]]* uttalte i november 2005 at Ive er en av Storbritannias mest innflytelsesrike menn.

## Referanser
Ustemt palatal og velar frikativ

**Ustemt palatal og velar [[Frikativer|frikativ]]** er en term som brukes om flere lignende lyder som brukes i de fleste dialekter av svensk for å realisere fonemet . I svensk refereres det oftest til som *sje*-lyden eller *7*-lyden, basert på den vanligste stavemåten av fonemet i svensk ortografi. Blant de vanligste karakteristikkene av disse lydene er at de har veldig like akustiske verdier og har en distinkt labialisering. IPA-symbolet for lyden beskrives i de offisielle oversiktene til International Phonetic Association som en «simultan  og », men denne beskrivelsen er omstridt blant fonetikere.

I enkelte jamtske dialekter brukes lyden ikke bare for historisk *sj*, men også for historisk *rs* og *rkj* (eksempelvis [], «først»). På norsk side av grensa fins lyden i det nærskyldte verdalsmålet.
Dentaler

I fonetikk er **dentaler** konsonanter som uttales med tungen mot overtennene, som , ,  og . De dentale konsonantene slik identifiseres av Det internasjonale fonetiske alfabetet (IPA) er:
Vilberg ungdomsskole

**Vilberg ungdomsskole** er en ungdomsskole på Vilberg i Eidsvoll kommune. Skolen har ca. 400 elever i 17 klasser og mer enn 60 ansatte.

## Referanser


## Se også
* Liste over skoler i Eidsvoll

## Eksterne lenker
*  Offisielt nettsted
*  Eidsvoll kommune
Avhendelse

En **avhendelse** eller **oppgivelse** betyr i finans og økonomi en reduksjon av aktiva, av enten finansielle eller etiske årsaker. Det regnes som det motsatte av en investering. Avhendelser blir ofte begått hos selskaper som ønsker å selge unna deler av virksomheten for å fokusere på ressurser i de markedene som anses som mest lønnsomme eller lovende. Et selskap kan avhende aktiva til heleide datterselskaper.

Den største og sannsynligvis mest kjente selskapsavhendelsen i historien var da Bell System ble oppløst til AT&T og Baby Bell i 1984, etter bemyndigelse fra justisdepartementet i USA.
Vilberg skole (Eidsvoll)

**Vilberg skole** er en barneskole i Eidsvoll kommune i Akershus. Skolen har ca. 370 elever i 1. til 7. trinn. 

Det et nå blitt bygget en ny skole som tas i bruk f.o.m. august 2025. Den nye barneskolen ligger på Tynsåk, like ovenfor der skolen tidligere lå. 
* Siste rektor var Gitte Fjellhaug.(2021-2025)
* Ny rektor på nye Vilberg barneskole fra høsten 2025 blir Margrethe Steinholt. 

## Se også
* Liste over skoler i Eidsvoll

## Eksterne lenker
* Hjemmeside
Rudolf Steinerskolen i Lørenskog

**Rudolf Steinerskolen i Lørenskog** er en barne- og ungdomsskole på Lørenskog. Vegg i vegg ligger også en Steinerbarnehage.

Skolen er en privatskole som er et pedagogisk alternativ til den offentlige grunnskolen. Den baserer seg på Rudolf Steiner sin pedagogikk.

Steinerskolen i Lørenskog ble etablert i 1982 og startet med én klasse i *Bøndernes hus*, klassen flyttet videre til Vallerud barnehage. I 1985 flyttet skolen inn i brakkebygg på tomten der skolen idag ligger. Det har etter den tid blitt bygd tre nybygg ved skolen.

## Referanser


## Se også
*Steinerskole

## Eksterne lenker
*
Joseph Gannascoli

**Joseph R. Gannascoli** (født 1959) er en amerikansk kokk og skuespiller, kjent fra tv-serien *[[Sopranos]]*.

Gannascoli har primært arbeidet som kokk og har blant annet drevet en restaurant i Brooklyn.

Han filmdebuterte i kriminalkomedien *[[Money for Nothing (film, 1993)|Money for Nothing]]* (1993) og har siden hatt biroller i filmer som blant annet *[[Ed Wood (film)|Ed Wood]] og [[Mickey Blue Eyes]]*. Fra 1999 til 2006 hadde han rollen som den overvektige mafialakeien Vito Spatafore i tv-serien *[[Sopranos]]*. Hans rollefigur var lite markant de fire første sesongene. På slutten av sesong fem ble hans karakter mer markant. Han har i tiden etter hatt mindre biroller i mindre kjente filmer.

I 2006 utgav han kriminalromanen *A Meal To Die For: A Culinary Novel of Crime*.

## Referanser


## Eksterne lenker
* 
*
Frank Vincent

**Frank Vincent Gattuso** (1937–2017) var en amerikansk musiker og skuespiller, kjent blant annet fra tv-serien *[[Sopranos]]*.

Vincent ble født i North Adams i Massachusetts, men oppvokst i Jersey City i New Jersey. Han startet karrieren som studiomusiker og arbeidet med musikere som Paul Anka og Del Shannon.

Han filmdebuterte i gangsterfilmen *[[The Death Collector]]* (1976) og spilte en sentral birolle i Martin Scorseses *[[Den rasende oksen]]* (1980). Han hadde også biroller i *[[Mafiabrødre]]* (1990) og ''Casino'' (1996). Han tv-debuterte i en episode av politiserien *Leg Work* i 1987 og hadde siden gjesteopptredener i tv-serier som blant annet *[[Walker, Texas Ranger]]* (1994), *[[New York Undercover]]* (1996 og 1997) og ''Lov og orden'' (1991 og 1999). Fra 2004 til 2007 spilte han rollen som mafialeder Phil Leotardo i kriminalserien *[[Sopranos]]*.

Vincent lånte også stemmen sin til flere av *[[Grand Theft Auto]]*-spillene.

I 2006 gav han ut boka *A Guy's Guide to Being a Man's Man*.

Vincent døde av komplikasjoner etter en hjerteoperasjon.

## Referanser


## Eksterne lenker
* 
*
Federico Castelluccio

**Federico Castelluccio** (født 1964) er en italiensk-amerikansk kunstmaler og skuespiller, kjent fra tv-serien *[[Sopranos]]*.

Castelluccio er født i Napoli i Italia, men oppvokst i New Jersey da hans foreldre flyttet dit i 1968. Fra 2000 til 2002 spilte han rollen som Furio i tv-serien *[[Sopranos]]*. Han har utover dette hatt en gjesterolle i tv-serier som *[[NYPD Blue]]* (2003) og *[[Lov og orden: New York]]* (2008).

Han har utover tv hatt biroller i en rekke relativt ukjente filmer. Blant annet hadde han en større birolle i grøsseren *Exit 0* (2019). Han har også skrevet manus, regissert og produsert noen kortfilmer.

## Referanser


## Eksterne lenker
* 
*
Volker Beck (friidrettsutøver)

**Volker Beck** (født 30. juni 1956 i Nordhausen) er en tidligere tysk friidrettsutøver som var spesialist på 400 meter hekk. Han ble olympisk mester på denne distansen under OL 1980 i Moskva og er dermed den eneste tyske OL-vinnere i denne disiplinen. På grunn av at USA og mange vesteuropeiske land boikottet lekene, slapp han å møte blant annet storfavoritten Edwin Moses. Beck var også med på Tysklands lag på 4&nbsp;x&nbsp;400&nbsp;m stafett. Laget vant sølvmedaljene etter Sovjetunionen.
## OL-medaljer
*  1980  Moskva -  **Gull** i friidrett, 400 meter hekk menn  Øst-Tyskland 
*  1980  Moskva -  Sølv i friidrett, 4 x 400 m stafett menn  Øst-Tyskland

## Referanser


## Eksterne lenker
*
Alabama 3

**Alabama 3** er en britisk musikkgruppe som ble dannet i 1989.  I USA er bandet kjent som **A3**, for å unngå konflikter med country-gruppen *[[Alabama (band)|Alabama]]*.

Gruppa ble internasjonalt kjent i 1999 da den amerikanske TV-serien *[[The Sopranos]]* brukte deres låt *Woke Up This Morning* som åpningsvignett i serien. Av andre låter gruppa er kjent for kan en nevne *Speed of the Sound of Loneliness* og *Hello... I'm Johnny Cash*.

## Diskografi
* *Exile on Coldharbour Lane* (1997)
* *La Peste* (2000)
* *Power in the Blood* (2002)
* *Last Train to Mashville, Vol. 2* 2003)
* *Outlaw* (2005)
* *M.O.R.* (2007)
## Eksterne lenker
* 
* 
*
Vincent Curatola

**Vincent Curatola** (født 1953) er en amerikansk sanger og skuespiller, kjent fra tv-serien *[[Sopranos]]*.

Curatola studerte film ved New York University og hadde en allsidig karriere før han ble skuespiller, blant annet arbeidet han som murer. Han startet skuespillerkarrieren sent i livet. Han startet på teater, deretter film og TV.

Han filmdebuterte i kortfilmen *Dearly Beloved* (1995) og har siden dette hatt mindre biroller i relativt ukjente filmer. Unntakene er ''Killing Them Softly'' (2012) og *[[Patriots Day - Jakten på maratonbomberne]]* (2016). 

Han tv-debuterte i 1991 i en gjesteopptreden i kriminalserien *[[Law & Order]]* og har siden hatt gjesteopptredener i flere serier. Han medvirket i flere episoder i *[[Den tredje vakten]]* (2004) og ''The Good Wife'' (2013–2014). Fra 1999 til 2007 hadde han rollen som Johnny Sack i *[[Sopranos]]*, hvor han spilte underboss for New York-mafiaen, og etterhvert dens boss. Han medvirket i alle sesongene av serien, men var mest fremtredende i siste halvdel. 

Curatola er også kjent som en habil sanger og har stått på scenen flere ganger med pop-rock-gruppa Chicago.

## Referanser


## Eksterne lenker
* 
*  Official Vincent Curatola web site
Patrick McDonald (friidrettsutøver)

**Patrick Joseph McDonald** (født som *McDonnell* 26. juli 1878 i County Clare i Irland, død 16. mai 1954) var en amerikansk friidrettsutøver.

Under OL 1912 i Stockholm beseiret Patrick McDonald den dobbelte olympiamesteren i kulestøt,  Ralph Rose, ved å støte 15,34&nbsp;m, bare 9 cm lengre enn Rose. En dag senere stod kulestøt med begge hender på programmet. Det beste forsøket med hver hånd ble summert. Ralph Rose vant med 27,70&nbsp;m foran Patrick McDonald med 27,53.

OL i 1916 ble avlyst på grunn av første verdenskrig, men McDonald deltok fire år senere i Sommer-OL 1920 i belgiske Antwerpen. I kulestøt kom han bare på fjerdeplass med 14,08, men i grenen steinkasting tok McDonald gullmedaljen foran en annen irskfødt amerikaner, sleggekasteren Patrick Ryan. McDonald vant gullmedaljen da han var 42 år og 23 dager gammel, og er (per 2007) tidenes eldste OL-vinner i friidrett.

## OL-medaljer
*  1912  Stockholm -  **Gull** i friidrett, kulestøt  USA
*  1920  Antwerpen - **Gull** i friidrett, vektkast  USA
*  1912  Stockholm -  Sølv i friidrett, kulestøt med høyre og venstre hånd  USA

## Referanser


## Litteratur
* Ekkehard zur Megede: *The Modern Olympic Century 1896-1996 Track and Fields Athletics*, Berlin 1999, utgitt av Deutsche Gesellschaft für Leichtathletik-Dokumentation e.V. 

## Eksterne lenker
*
Ugo Frigerio

**Ugo Frigerio** (født 16. september 1901 i Milano, død 7. juli 1968 i Garda) var en italiensk friidrettsutøver som deltok i de olympiske leker 1920 i Antwerpen, 1924 i Paris og 1932 i Los Angeles. 

I 1920 ble Frigerio Italias første OL-vinner i friidrett. Med sine tre OL-gull er han ved siden av polakken Robert Korzeniowski en av kappgangsportens mest suksessrike utøvere. 

## OL-medaljer
*  1920  Antwerpen -  **Gull** i friidrett, kappgang 3 kilometer  Italia
*  1920  Antwerpen - **Gull** i friidrett, kappgang 10 kilometer  Italia
*  1924  Paris - **Gull** i friidrett, kappgang 10 kilometer  Italia
*  1932  Los Angeles -  Bronse i friidrett, kappgang 50 kilometer  Italia

Under OL 1928 ble det ikke arrangert konkurranser i kappgang.

## Referanser


## Eksterne lenker
*
Manuel de Falla

**Manuel de Falla y Matheu** (født 23. november 1876 i Cádiz i Spania, død 14. november 1946  i Alta Gracia i Argentina) var en spansk komponist og pianist.

## Liv og virke
### Bakgrunn
Falla ble født i Cádiz. Moren var hans første musikklærer, men i en alder av ni år ble han introdusert for sin første klaverlærer. Fra de sene 1890-årene studerte han klaver i Madrid under José Tragó og komposisjon under Felipe Pedrell. I 1899 ble han tildelt førstepremien ved en klaverkonkurranse på sin musikkskole. Fra den tid begynte han å bli kalt ved sitt etternavn, de Falla, som han ble kjent for.

### Musiker
Gjennom Felipe Pedrell ble de Falla interessert i opprinnelig spansk musikk, især i andalusisk flamenco. Innflytelse fra den opprinnelige spanske musikk kan føles i mange av hans verker. Blant hans tidlige komposisjoner er det noen zarzuelaer, men hans første viktige verk er operaen i én akt, La Vida Breve, som han skrev i 1905 og som først hadde premiere i 1913.

De Falla bodde i årene 1907 til 1914 i Paris, hvor han møtte noen komponister som fikk en innflytelse på hans skrivemåte. Av disse var blant annet impresjonistene Maurice Ravel, Claude Debussy og Paul Dukas. Han skrev imidlertid ikke meget mer før han vendte tilbake til Madrid i begynnelsen av første verdenskrig. I denne periode ble hans mest kjente verker til.

De Falla prøvde å stoppe mordet på sin beste venn, poeten Federico García Lorca i 1936, men det lyktes ham ikke. Etter Francisco Francos seier i den spanske borgerkrigen forlot Falla Spania og flyttet til Argentina. Etter dette skrev han ikke mer musikk. Han døde i Alta Gracia i provinsen Córdoba i Argentina. I 1947 ble levningene av ham brakt til Spania og lagt i katedralen i Cádiz.

## Verker
Blant hans mest kjente verker er:

* Nocturne for piano og orkester *Noches en los jardines de España* (*Netter i spanske hager*, 1916)
* Ballet *El amor brujo*
* Ballet *El corregidor y la molinera*, som senere ble til *El sombrero de tres picos* (1917)

Fra 1921 til 1939 bodde de Falla i Granada, hvor han skrev operaen *El retablo de Maese Pedro* (1923) og en konsert for cembalo og kammerorkester (1926). I disse verkene er hans spanske opprinnelse mindre tydelig og bærer i stedet et preg av Stravinskij og nyklassisk musikk.

## Referanser


## Litteratur
* Jacoba Grunfeld (utg.): *Manuel de Falla – Spanien und die neue Musik. Ein Lebensbild in Schriften, Bildern, Erinnerungen.* Die Arche, Zürich 1968.
* Kurt Pahlen: *Manuel de Falla und die Musik in Spanien.* Walter, Olten/Freiburg im Breisgau 1953.

## Eksterne lenker
* 
* 
* 
*
Jean-Philippe Rameau

**Jean-Philippe Rameau** (født 25. september 1683 i Dijon i Frankrike, død 12. september 1764 i Paris) var en fransk musikkteoretiker og komponist. Han komponerte 65 stykker for cembalo, operaer, balletter, kantater og kammermusikk. Han har også skrevet noen suiter. 

## Liv og virke
### Bakgrunn
Jean-Philippe Rameaus far var organist i katedralen i Dijon, og Jean-Philippe begynte å spille cembalo da han var svært ung. Han studerte jus, men skulle imidlertid følge i farens fotspor og forsørtget seg som organist. I sin ungdom var Rameau en tid i Italia. 

### Karriere
Han skjøttet deretter organiststillinger i Clermont-Ferrand og andre byer, og var dessuten en tid i Paris innen han vendte tilbake til Dijon for å overta sin fars tjeneste. Det var først i førtiårsalderen som Rameaus karriere satte fart, og det er også da han begynner å fremtre tydeligeare i kildene. 

Han bosatte seg i Paris 1723, og bodde der til sin død i 1764. 

I Paris klarte Rameau, trass i atskillig motgang, å slå igjennom med sine skrifter, og senere også med cembalostykker og operaer. Rameau komponerte sin første opera som femtiåring i 1733. På det tidspunkt var han best kjent som musikkteoretiker. Rykte hadde han først vunnet ved sin *Traité de harmonie réduite á ses principen naturels* (1722), som skulle bli en av grunnsteinene for den moderne harmonilæren. Det er mulig at flyttingen til Paris delvis var motivert av at Rameau ville overvåke trykkningen av dette verk. 

Da François Couperin døde i 1733 ble Rameau den ledende komponisten i Frankrike. Fra den tiden skrev Rameau nesten utelukkende operaer.

I dag er hans cembaloverk en del av standardlitteraturen for cembalo, og hans operaer oppføres hyppig.

Jean-Philippe Rameau mest kjente kammermusikk er blant annet *Pièces de clavecin en concert* (1741): 5 konserter for konserterende cembalo med mulig ledsagelse av fiolin, fløyte eller gambe. Dette er i motsetning til J.S. Bachs *Sei Sonate à Cembalo certato è Violi Solo* (Cöthen, 1720), hvor de tre stemmene er likeverdige.

Hans mest kjente operaer er blant annet:
* *Hippolyte et Aricie*  (1733)
* *[[Les Indes galantes]]* (1735)
* *Castor et Pollux* (1737, rev. 1754)
* *Dardanus* (1739)
* *Naïs* (1749)

## Referanser


## Litteratur

## Eksterne lenker
* 
* 
* 
* Jean-Philippe Rameau diskografi
* Rondeau des Indes Galantes, video
Joe Swail

**Joe Swail** (født 29. august 1969) er en nordirsk profesjonell snookerspiller.

Swail har tu ganger kommet til semifinale i rankingturneringer, inkludert semifinalene i verdensmesterskapet i snooker i 2000 og 2001, men han har bare vært i én finale. I begge seierne i kvartfinalene i VM, mot henholdsvis John Parrott og Patrick Wallace, kom han tilbake etter å ha ligget under 12&ndash;8 ved å vinne de fem resterende partiene. Dette har også gitt han kallenavnet «Comeback Kid».

Han har hatt meget varierende resultater på verdensrangeringen og var første gang inne i topp 16 i sesongen 1994/1995, men falt ut igjen før neste sesong. Prestasjonen i VM gjorde at han var tilbake igjen i topp 16 foran sesongen 2000/2001 og ble dermed den andre spilleren i historien som har spilt seg opp igjen i topp 16 etter å ha vært rangert utenfor topp 32 i mellomtiden. De påfølgende sesongene falt han igjen på rankingen, med en 40.-plass som dårligste ranking, før han klatret tilbake igjen og var for sesongen sesongen 2007/2008 rangert like utenfor topp 16, på en 17.-plass.

Før 2009 sesongen falt han litt tilbake igjen til en 20.-plass. Sesongen startet meget dårlig og Swail tapte i første runde i de fire første turneringene. Under Welsh Open klarte han imidlertid å spille seg frem til en finale for første gang i karrieren. Etter å ha ledet 5–2, tapte Swail 5–9 etter en sterk avslutning av Allister Carter.

Swail gjør seg bemerket på grunn av den meget uortodokse måten han støter på. Mens alle andre profesjonelle snookerspillere holder køarmen vertikalt har Swail armen bøyd i hvert fall 45 grader og med albuen mot ryggen. Selv om dette langt fra er en teknikk som en trener ville anbefalt fungerer det for Swail, og gir han også ekstra kraft i støtet.

Swail er født tunghørt, og har også en bror som er døv, men har uttalt at han anser dette som en fordel da det gjør at han i mindre grad forstyrres av bråk fra publikum og andre kamper som foregår parallelt.
## Referanser


## Eksterne lenker
* 
*
Mos maiorum

**Mos maiorum** («forfedrenes skikk» eller «de eldres måte», flertall *mores*, med *maiorum* er genitiv flertall) er de grunnleggende, uskrevne tradisjonene, eller normene, i Romerriket. Det er de institusjonaliserte, kulturelle tradisjonene, så vel som skikker og politikk. *Mos maiorum* var kollektive prinsipper, modeller for oppførsel, og sosial praksis som påvirket det private, det politiske, og det militære livet i antikkens Roma.

## Familie og samfunn
Den romerske familie (*familia*, bedre oversatt som «husholdning» enn familie) var like så hierarkisk som det romerske samfunn var det. Disse hierarkiene var tradisjonelle og kontinuerlige i seg selv, det vil si at de både støttet og ble støttet av *mos maiorum*. Husholdningens overhode, *pater familias*, hadde absolutt autoritet over sin *familia*. Den var en selvstyrt enhet innenfor samfunn og en modell for den samfunnsmessige orden,

Det adskilte samfunnsmessige forhold i antikkens Roma var mellom *patronus* (patron, beskytteren) og *cliens* (klienten). Selv om forpliktelsene i dette forholdet var gjensidige, var de også hierarkiske. Forholdet var ikke en enhet, men et *clientela* (nettverk) da en *patronus* selv kunne ha mer enn én beskytter, og disses interesser kunne komme i konflikt med hverandre. Om den enkelte *familia* var den adskilte enhet så var underliggende i samfunnet, var disse nettverkene de som utjevnet deres autonomi og skapte de bånd og bindinger som gjorde et komplekst samfunn mulig. Selv om en av de betydelige sfærer innenfor patron-klient-forholdet var domstolen, var denne beskyttelsen ikke i seg selv en juridisk kontrakt. Presset på å opprettholde forpliktelsene var moralske, grunnlagt på kvaliteten av *fides*, «tillit», og *mos*. Beskyttelsen tjente som en modell, slik som når erobrere eller guvernører utenlands etablerte personlige bånd som patron med hele samfunn, kunne disse bånd deretter bli utøvd som en familieforpliktelse. I denne forstand ble *mos* mindre å betrakte som uendret tradisjon enn som en presedens.

## Verdier
De åtte hjørnesteinene i *mos maiorum* var:

**fides* – troskap, lojalitet, tro
**pietas* – fromhet, hengivenhet, patriotisme, plikt
**religio* – ærefrykt for høyere makter
**disciplina* – disiplin
**constantia* – fasthet, stødighet
**gravitas* – seriøshet, verdighet, autoritet
**parsimonia* – sparsommelighet
**severitas* – moralsk strenghet

## Referanser


## Litteratur
* Adkins, L. & Adkins, R. (2000): *Dictionary of Roman Religion*. New York: Oxford University Press.
* Berger, Adolph (1991): *Encyclopedic Dictionary of Roman Law*. Philadelphia: The American Philosophical Society.
* Div. red. (2003): *Oxford Classical Dictionary*. 3. utg.. New York: Oxford University Press.
* Stambaugh, John E. (1988.): *The Ancient Roman City*. Baltimore: The Johns Hopkins University Press.
* Ward, A., Heichelheim, F., Yeo, C. (2003): *A History of the Roman People*. 4. utg. New Jersey: Prentice Hall.

## Se også
* *[[O tempora! O mores!]]*
Joe Perry (snookerspiller)

**Joe Perry** (født 13. august 1974 i Wisbech) er en engelsk profesjonell snookerspiller.

Etter at han ble profesjonell i 1991 steg Perry jevnt på verdensrangeringen og nådde topp seksten i 2002, han holdt seg der i tilsammen tre sesonger og hatt tre sesonger i topp tjue. Han falt ut av topp 16 igjen foran sesongen 2007/2008 og var rangert som nummer atten. Sesongen 2008/2009 er han rangert som nummer tolv, som er hans beste rangering i karrieren. Han oppretthold denne rangeringen foran sesongen 2009/2010.

Hans beste prestasjon i karrieren er en andreplass i European Open i 2001. Perry nådde også kvartfinalen i verdensmesterskapet i 2004, etter blant annet å ha slått tidligere verdensmester Mark Williams på veien. I 2008 nådde han semifinalen i VM, men tapte 15&ndash;17 for Allister Carter.

Perry kom til semifinalen i UK Championship to sesonger på rad, i 2004 tapte han kampen mot David Gray med knappest mulig margin. Dette resultatet gjorde at han provisorisk var rangert som nummer fem i verden, men han klarte ikke vinne en kamp i løpet av de fem resterende turneringene og endte på 14.-plass etter sesongen. I 2005 tapte han semifinalen mot Ding Junhui, som til slutt vant hele turneringen.

## Referanser


## Eksterne lenker
* 
*
Solanin

**Solanin**, eller **α-Solanin**, er et glykolalkaloid som forekommer naturlig i alle planter i søtvierfamilien som en beskyttelse mot angrep av sopper og bakterier. Det er svært giftig både for mennesker og dyr, selv i små doser. 

Potetknoller som utsettes for lys vil få en økning i solanin-innhold. Knollen vil da få en grønnaktig farve, og er ikke egnet til å spise. Den grønne farven skyldes ikke solanin, men klorofyll som også dannes når potetknoller utsettes for lys, farven er altså en indikasjon på at knollen har vært utsatt for lys. Solaninet i knollen kan ikke fjernes ved å skjære vekk de grønne delene av knollen.

Rå, grønne tomater inneholder også solanin.

## Giftighet

Symptomene for forgiftning kan være oppkast, diare, mavekramper, halsbrann, hodeverk, svimmelhet. Slike symptomer vil oppstå i løpet av 8–12 timer etter inntak. Ved alvorlige forgiftninger kan lammelser, hallusinasjoner og hypotermi oppstå, og disse symptomene kan komme allerede etter 30 minutter.

Det er antatt at en dose på 2 mg solanin pr. kg kroppsvekt kan gi forgiftningssymptomer. Doser på over 5 mg pr. kg kan være dødelige (tilsvarer en persons inntak av 1,25–4,5 kg rå, grønne tomater).
Einar Sissener

**Einar Sissener** (født Einar Rasmus Krag Schnitler Sissener, 1897–1968) var en norsk skuespiller og regissør.

## Biografi
Sissener debuterte ved Centralteatret (1919) og markerte seg raskt som landets ledende karakterkomiker. Men han var i det vesentlige engasjert ved Nationaltheatret (1921-67) og i korte perioder, sjef ved Det Nye Teater (1933, 1936) og populær revyskuespiller ved Chat Noir 1937–46. Gjennom hele sitt teaterliv var han nært knyttet til Danmark hvor han vant ry som revykomiker. Han ledet Norsk Skuespillerforbund (1928-31) og Kunstnerforeningen (1951-68). Med sitt særpregede tragikomiske talent skapte han fantasifulle skikkelser hos Shakespeare, Holberg og Molière, og var en ekte og varm Harald i *[[Den store barnedåpen]]* (også filmet, 1931). Sissener er gravlagt på Vestre Gravlund.

Einar Sissener var onkel til Einar W. Sissener og grandonkel til dennes sønn, Einar Andreas Sissener, begge næringslivsledere.

## Filmroller
* 1960 – *[[Venner (film)|Venner]]*
* 1957 – *[[Herren og hans tjenere]]*
* 1957 – *[[Fjols til fjells]]*
* 1955 – *[[Arthurs forbrytelse]]*
* 1954 – *[[Kasserer Jensen]]*
* 1951 – *[[Storfolk og småfolk]]*
* 1947 – *[[Stjerneskud (film)]]*, som seg selv
* 1941 – *[[Hansen og Hansen]]*
* 1935 – *[[Du har lovet mig en kone!]]* Også regissør.
* 1934 – *[[Syndere i sommersol (1934)|Syndere i sommersol]]* Også regissør.
* 1931 – *[[Den store barnedåpen]]* Også regissør sammen med Tancred Ibsen
* 1926 – *[[Baldevins bryllup]]*
* 1926 – *[[Glomdalsbruden (film)]]*

Han spilte også i reklamefilmer, iblant basert på norske folkeeventyr.

Blant hans revyviser kan *Det blir en deilig dag* (som ble sensurert av tyskerne under den andre verdenskrig) og *Ditt hjerte er i fare Andresen* nevnes.

## Teaterroller (utvalg)

## Referanser


## Eksterne lenker
*  
* Einar_Sissener hos Store norske leksikon (utdypning)
* Bilder av Einar Sissener 1920, Oslo Museum
Karl Brjullov

**Karl Pavlovitsj Brjullov** (russisk: *Карл Павлович Брюллов*), kalt av sine venner «Karl den store» (født , død ), var den første russiske maleren av internasjonalt format. Han regnes for å være en nøkkelperson i overgangen fra den russiske nyklassisismen til romantikken.

Han er mest kjent for sitt verk «Pompeiis siste dag» (*Poslednij den Pompei*) som han arbeidet på i årene 1830 til 1833.

## Referanser


## Eksterne lenker
* 
* Online galleri med Brjullovs malerier
* Brjullovs malerier hos ''The Russian Art Gallery''
Rex Cawley

**Warren Jay «Rex» Cawley** (1940–2022) var en amerikansk friidrettsutøver, med 400 meter hekk som spesialøvelse.

Rex Cawley deltok under den amerikanske kvalifiseringen til OL 1960, men ble utslått etter å ha kommet på 7.-plass. Under kvalifiseringen fire år senere forbedret han verdensrekorden til italieneren Salvatore Morale. Under OL 1964 vant Rex Cawley på tiden 49,6 sekunder, foran briten John Cooper og Salvatore Morale.

Rex Cawley la opp i 1965.
## OL-medaljer
* 1964  Tokyo -  **Gull** i friidrett, 400 meter hekk  USA

## Referanser


## Eksterne lenker
*
The Times They Are a-Changin’

***The Times They Are a-Changin***' er den amerikanske artisten Bob Dylans tredje studioalbum. Det ble gitt ut i 1964 på Columbia Records. Albumet er produsert av Tom Wilson. Det var hans første album der alle sangene var skrevet av ham selv. Sangene fremføres av Dylan alene; han akkompagnerer seg selv med akustisk gitar og munnspill, og synger uten større humor om fattigdom, rasisme og borgerrettskamp, og sosial forandring. Tittelsporet er ett av Dylans mest kjente sanger, kanskje særlig fordi den fanget den politiske opprørstilstanden som preget mange miljøer på 1960-tallet. Albumet solgte til gull i USA.

Noen kritikere og fans var ikke like glad i albumet som en helhet, i forhold til hans tidligere arbeid.

Under arbeidet med albumet spilte Dylan inn en rekke sanger som ble forkastet; flere av disse er nå å høre i samlingene *[[Biograph]]* fra 1985, blant dem «Lay Down Your Weary Tune», og  *[[The Bootleg Series, Vols. 1-3 (Rare and Unreleased, 1961-1991)]]* fra 1991, deriblant «Seven Curses», «Paths of Victory» og «Eternal Circle». 

## Sporliste
### Side en
# «The Times They Are a-Changin'» – 3:15
# «Ballad of Hollis Brown» – 5:06
# «With God on Our Side» – 7:08
# «One Too Many Mornings» – 2:41
# «North Country Blues» – 4:35

### Side to
# «Only a Pawn in Their Game» – 3:33
# «Boots of Spanish Leather» – 4:40
# «When the Ship Comes In» – 3:18
# «The Lonesome Death of Hattie Carroll» – 5:48
# «Restless Farewell» – 5:32

## Personell
*Bob Dylan – Vokal, akustisk gitar, munnspill

## Eksterne lenker
*
Josef Strauss

**Josef Strauss** (født 20. august 1827, død 22. juli 1870) var en østerriksk komponist, Han er mest kjent for kvadriller, polkaer, Polka-masurkaer og valser.

Han var sønn av Johann Strauss d.e. og bror til blant andre Johann Strauss d.y. og dermed født inn i en meget musikalsk familie.

## Verker av Josef Strauss
:Arbeidene til Josef Strauss omfatter bl. a.:
* *Die Ersten und Letzten* &ndash; vals, op. 1 (1853)
* *Die Ersten nach den Letzten* &ndash; vals, op. 12 (1854)
* *Die Guten, Alten Zeiten* &ndash; vals, op. 26 (1856)
* *Perlen der Liebe* &ndash; konsertvals, op. 39 (1857)
* *Moulinet* &ndash; polka-masurka, op. 57 (1858)
* *Sympathie* &ndash; polka-masurka, op. 73 (1859)
* *Lustschwärmer* &ndash; vals, op. 91 (1860)
* *Wiener Bonmots* &ndash; vals, op. 108 (1861)
* *Winterlust* &ndash; polka, op. 121 (1862)
* *Auf Ferienreisen!* &ndash; polka, op. 133 (1863)
* *Die Schwätzerin* &ndash; polka-masurka, op. 144 (1863)
* *Wiener Couplets* &ndash; vals, op. 150 (1863)
* *Dorfschwalben aus Österreich* &ndash; vals, op. 164 (1864)
* *Frauenherz* &ndash; polka-masurka, op. 166 (1864)
* *Sport-Polka* op. 170 (1864)
* *Geheimne Anziehungskräfte* (Dynamiden) &ndash; vals, op. 173 (1865)
* *Stiefmütterchen* &ndash; polka-masurka, op. 183 (1865)
* *Transaktionen* &ndash; vals, op. 184 (1865)
* *Die Marketenderin* &ndash; polka, op. 202 (1866)
* *Die Libelle* &ndash; polka-masurka, op. 204 (1866)
* *Delirien* &ndash; vals, op. 212 (1867)
* *Sphären-Klänge* &ndash; op. 235 (1868)
* *Eingesendet* &ndash; polka, op. 240 (1868)
* *Plappermäulchen* &ndash; polka, op. 245 (1868)
* *Aquarellen* &ndash; vals, op. 258 (1869)
* *Eislauf* &ndash; polka, op. 261 (1869)
* *Mein Lebenslauf Ist Lieb` Und Lust!* &ndash; vals, op. 263 (1869)
* *Die Tanzende Muse* &ndash; polka-masurka, op. 266 (1869)
* *Feuerfest!* &ndash; polka, op. 269 (1869)
* *Ohne Sorgen!* &ndash; polka, op. 271 (1869)
* *Nilfluthen* &ndash; vals, op. 275 (1870)
* *Jokey* &ndash; polka, op. 278 (1870)
* *Die Emancipierte* &ndash; polka-masurka, op. 282 (1870)

## Laget sammen med brødrene
* *Hinter den Coulissen quadrille* (med Johann Strauss II) (1859)
* *Monstre quadrille* (med Johann Strauss II) (1861)
* *Pizzicato-Polka* (med Johann Strauss II) (1869)
* *Trifoilen waltz* (med Johann II og Eduard Strauss) (1865)
* *Schützen quadrille* (med Johann II og Eduard Strauss) (1866)

## Referanser


## Eksterne lenker
* 
* 
*
Bandaksli

**Bandaksli** er en bygd på sørsiden av innsjøen Bandak i Tokke kommune i Telemark. På grunn av storstilt gruvedrift i områdene omkring Bandaksli ble dette et trafikknutepunkt fra midten av 1800-tallet. Malm ble fraktet med hest og kjerre ned til brygga, og videre med båt mot Skien.

Utskipet malm var hovedsakelig kobbermalm fra Åmdals Verk og molybden fra lokale gruver.

Deler av den gamle veien fra 1860, mellom Krossli og Bandaksli, finnes ennå. I de bratte bakkene var veianlegget et godt stykke ingeniørkunst, og veianlegget er ønsket vernet. Veien har adskillige hårnålssvinger, en del flotte forstøtningsmurer i stein, og en knutesving, «Hekta», hvor veien går på bru over seg selv, på samme måten som den mer kjente korketrekkeren i Langangen.

Båtene på Telemarkskanalen var også viktige persontransportmidler fram til 1960-tallet, da bil, buss og lastebil overtok.

I mellomkrigsårene hadde Bandaksli både hotell, postkontor, butikk og bensinstasjon, i tillegg til brygga. I dag er bare et fåtall personer bosatt i Bandaksli. Det er flere hus og småbruk som blir benyttet som fritidsboliger.

Bygda er del av et interkommunalt større bygdelag sammen med nabobygdene Hauggrend i Fyresdal, Krossli og Austheii i Tokke og Skreosen og Vråliosen i Kviteseid. Grunnet kommunegrenser dratt opp fra gammelt av ligger disse bygdelagene i forskjellige kommuner, selv om de til daglig regner hverandre som sambygdinger. Samkvemmet med nabobygda Lårdal på andre siden av Bandak er også stort. Avstanden til Tokkes kommunesenter Dalen i luftlinje eller etter vannet er ikke lang, men kjøreavstand var lang og omstendelig (30&nbsp;km) før en privat bomvei, Lauvvikveien (15&nbsp;km), ble bygget langs Bandaks sydbredd på slutten av 1990-årene.

## Referanser
Maktå på Stra’en

***Maktå på Stra'en*** («Makta på Stra'en») er et norsk skuespill av Leiv Isaksen (1897–1927), som hadde premiere på daværende Stavanger Teater (nå Rogaland Teater) 8. januar 1927, fremført av amatører. Stykket ble skrevet til Stavanger katedralskoles skoleteater (Iduns Julekomedie), og de medvirkende ved urpremieren var en blanding av skoleelever og gamle veteraner fra skoleteateret. 

Stykket, som raskt fikk status som Stavangers egen bykomedie, har handling og persongalleri i klassisk folkekomediestil, og forfatteren hadde også skrevet alle tekster og melodier til de innlagte visene. Noen av disse er også gått inn i Stavanger bys allsanglitteratur. Mange amatøroppsetninger av stykket fulgte. Den mannlige hovedrollen, *skipper Børe Snørteland*,  ble spilt av Ola Aanestad i de fleste oppsetningene fram til 1951. 

Første oppsetning i Rogaland Teaters regi kom i sesongen 1954/55. Aslaug Øye og Aslaug Tønnesen alternerte da i tittelrollen (Fru Lava Snørteland, kalt *«Maktå*»). Begge hadde spilt rollen før i amatøroppsetninger, og Tønnesen spilte rollen igjen i 1958 og i 1961. Siden 1977 har Sally Nilsson spilt rollen i alle nye oppsetninger. 

I 1977 ble stykket for øvrig supplert med nye viser av Andreas «Ajax» Jacobsen (tekst) og Håkon Berge (musikk). Da ble også den gamle revyvisen *«[[Eg e fydde på Straen eg|Eg e fydde på Straen, eg]]»* skrevet av Laurits Torssen, lagt permanent inn i stykket.

## Referanser


## Litteratur
* Balle, Gerd Isaksen: Leiv Isaksen. Stavangerbokens venner, Forfatterportrett nr. 4, Stavanger 1997.
Listeria

* *[[Listeria grayi]]*
* *[[Listeria innocua]]*
* *[[Listeria ivanovii]]*
* *[[Listeria monocytogenes]]*
* *[[Listeria seeligeri]]*
* *[[Listeria welshimeri]]*

***Listeria*** er en bakterie-slekt som inneholder sju arter. Listeriose (infeksjon med *Listeria*-bakterien) er vanligvis en tilstand uten symptomer, eller den gir et influensaliknende sykdomsbilde. Hos risikogruppene (gravide, eldre, mennesker med svekket immunforsvar) kan den gi alvorlig sykdom. Listeriose er en sjelden sykdom. I Norge ble det i perioden 1995-2004 årlig meldt mellom ni (1998) og 21 (1997 og 2004) tilfeller av listeriose; totalt 168 i hele perioden og for perioden 1977-2003 ble det meldt 289 tilfeller. Sannsynligvis er det betydelige mørketall, dvs. uoppdagede tilfeller.

Bakterien er navngitt etter Joseph Lister og  *Listeria*-arter er Gram positive bacilli.

Bakterien forekommer i alle typer matvarer, men er vanligst i kjøtt, melkeprodukter og i rå grønnsaker. Den vanligste smittemåten er ved inntak av forurenset, spiseklar mat, det vil si mat som ikke trenger å stekes eller kokes. Et eksempel på mat som har ført til smitte, er ost av upasteurisert melk, vakuumpakket kjøttpålegg (påvist i 1992), gravlaks og røkelaks. *L. monocytogenes* har evnen til å formere seg ved kjøleskapstemperatur, noe som gjør mat med i utgangspunktet lang holdbarhet ekstra utsatt. Rakfisk regnes av Mattilsynet som et risikoprodukt og det anbefales at utsatte personer, som gravide, holder seg unna rakfisk.

Den arten som forårsaker sykdom hos mennesker er *L. monocytogenes*. Den kan forårsake infeksjoner i mange organer i kroppen hos svekkede eller disponerte individer. Gravide som får infeksjonen, kan selv være relativt upåvirkede, men fosteret kan dø enten før eller etter fødsel. Vitenskapskomiteen for mat og miljø utga i 2018 en vurdering av risiko for utvikling av listeriabakterier i en lang rekke matvarer.

De vanligste typene infeksjoner med *Listeria* er meningitt, (hjernehinnebetennelse), endocarditt, (betennelse i hjerteklaffer og laget på innsiden av hjertet), lymfeknuter og konjunktiva, (øyesekken).

Listeriose er en zoonose, det vil si at den kan smitte fra dyr til mennesker. Et eksempel er smitte ved listeriose hos sau.

## Referanser




## Eksterne lenker
*
Ed Hamm

**Edward («Ed» eller «Eddie») Barton Hamm** (født 13. april 1906 i Lonoke, Arkansas, død 25. juni 1982) var en amerikansk friidrettsutøver. Han vant gull i lengde under OL 1928 i Amsterdam. 

## Referanser


## Eksterne lenker
* 
*  Artikkel om Hamm i Encyclopedia of Arkansas
Sally Nilsson

**Sally Nilsson** (født 1949) er en norsk skuespiller. Hun begynte 11 år gammel i Rogaland Teaters Barneteater og spilte i en rekke barnekomedier, etter hvert også voksne roller i komedier og musikaler, bl.a. *Gudlabadne te na mor* og *Spelemann på taket*. Hun trakk seg noen år tilbake fra scenen, men kom tilbake med et stort gjennombrudd i tittelrollen i *[[Maktå på Straen]]* i 1977.
 
I flere år gjestet hun Rogaland Teater som en folkelig lokal maskot i skuespillerensemblet, men ble etter hvert fast ansatt og viste dybde og kyndighet også i seriøs dramatikk. Mellom revyer, komedier og musikaler har Sally Nilsson også spilt i *Fødselsdagsselskapet* av Harold Pinter, *Drømmesøndag* av Tennessee Williams og *En handelsreisendes død* av Arthur Miller. Hun har også hatt filmroller i *[[Mongoland]]* (2001) og *[[Alt for Egil]]* (2004). Hun fikk Rogaland fylkeskommunes kulturpris for 2017.

## Diskografi
* Song og Spelkorlaget av 8. mars & Søn: *[[Sykesøstrene i våre hender]]* (1984)
* Musikkassett: *[[Hjertelagskassetten]]* (1987)
* Løgnaslaget: *[[Barndomshjemmet (Løgnaslaget-album)|Barndomshjemmet]]* (1990)
* Frelsesarmeen: *[[De små armane]]* (2001)
* Løgnaslaget: *[[Utsolgt! (Løgnaslaget-album)|Utsolgt!]]* (2002)
* Song og Spelkorlaget av 8. mars & Søn: *[[1984 (Song og Spelkorlaget av 8. mars & Søn-album)|1984]]* (2004)
* Frelsesarmeen: *[[Jul hos Frelsesarmeen]]* (2010)
* Ajax: *[[Ongane i gadå]]* (2012)
* Ajax: *[[Ongane i gadå 2]]* (2013)
* Tor Finns: *[[Navle (Tor Finns-album)|Navle]]* (2014)

## Filmografi og TV

### Film
*2023: *[[E' det muligt]]* – Kortfilm
*2013: *[[Mannen i Panamahatten]]* – Kortfilm
*2004: *[[Alt for Egil]]* – Jenny
*2001: *[[Mongoland]]*
*1978: *[[Verdens sterkeste kvinne]]

=== TV ===
*2021: *Stolthet og forfall* – 2 Episoder
*2003: *Mia (TV-serie)
*1999: *[[Offshore (TV-serie)]]* – 1 Episode
*1993: *[[Fortuna (TV-serie)]]* – 5 Episoder

## Referanser


## Kilder
* rogaland-teater.no: Sally Nilsson

## Eksterne lenker
* 
*
IPod classic

**iPod classic** er produktnavnet på den originale iPod-spilleren. iPod classic er en harddisk og musikkspiller produsert av Apple. En iPod kan spille musikkformatene mp3, WAV, AAC, AIFF, Audible og Apple Lossless. Ved siden av avspilling kan enkelte iPoder også brukes som en ekstern harddisk. En iPod er kjennetegnet ved sin særpregede hvite design, kompakte størrelse, sitt enkle brukergrensesnitt basert på et sentralt klikkehjul, samt en hurtig FireWire- eller USB 2.0-forbindelse som kan overføre data med hastigheter opp til 400 Mbit/sekund.

## Modeller

## Eksterne lenker
*
Cryptosporidium

**Cryptosporidium** er en protozoan patogen til Phylum Apicomplexa og forårsaker en diarésykdom som kalles cryptosporidiosis.

I november 2010 ble tusenvis av mennesker i Östersund rammet av magesyke med diaré fordi Cryptosporidium hadde kommet med drikkevannet fra Storsjön.

## Referanser


## Eksterne lenker
* 
* 
*
Strategisk allianse

En **strategisk allianse** er et samarbeid mellom to eller flere parter. Samarbeidet kan ta form som uformelle og formelle samarbeidsavtaler, fellesforetak og felles eierskap.

En kjent motivasjon for etablering av strategiske allianser er tilgang på ressurser som bedriften ikke kan anskaffe i et åpent marked. I tillegg kan strategiske allianser være et godt alternativ til koordinering av aktiviteter mellom foretak i felles prosjekter.

Strategiske allianser vokser i popularitet, og studier fra det amerikanske markedet har antydet at antallet strategiske allianser har vokst med 25 prosent årlig de siste årene.

Til tross for at fordelene med strategiske allianser er udiskutable, viser det seg at mange allianser feiler, og en feilrate i området 40 til 60 prosent er funnet. Typiske årsaker kan være kommunikasjonsproblemer, frykt for å dele kritiske ressurser, misforståelser og grådighet.

## Referanser
Elektrisitetskrisen i California 2000–2001

**Elektrisitetskrisen i California** i 2000 og 2001 var et resultat av et hasardspill med et delvis deregulert energisystem i California av selskaper som Enron og Reliant Energy. Energikrisen utmerket seg med en kombinasjon av ekstremt høye priser og vekslende strømbrudd. Prisusikkerheten varte fra mai 2000 til september 2001. På grunn av priskontroller betalte elektrisitetsverkene mer for elektrisiteten enn de hadde lov til å belaste sine kunder med. Dette førte blant annet til konkurs for Pacific Gas and Electric. Markedet led derfor av knapphet på strøm, og flere områder ble mørklagt i større perioder.

## Referanser